เจ้าหญิงมิเรียม อัล-กาห์ซี

เจ้าหญิงมิเรียม อัล-กาห์ซี () ประสูติเมื่อวันที่ 2 กันยายน 2506 ณ กรุงมาดริด ราชอาณาจักรสเปน เป็นบุตรีใน เบอร์นาโด อุนเกรีย อี โลเปโซร์ และ มาเรีย เดอ คาร์เมน  อี โลเปโซร์ อี อาเรกา เป็นนักอัญมณีศาสตร์ชาวสเปน นักออกแบบเครื่องประดับ และเป็นสมาชิกของราชวงศ์บัลแกเรีย โดยดำรงตำแหน่งผู้อำนวยการฝ่ายเครื่องประดับอัญมณีของแบรนด์ Carrera y Carrera ของสเปน โดยทรงสำเร็จการศึกษาระดับปริญญาด้านประวัติศาสตร์และภูมิศาสตร์ โดยเน้นที่ประวัติศาสตร์ศิลปะจากมหาวิทยาลัยกอมปลูเตนเซแห่งมาดริด ต่อมาทรงศึกษาด้านอัญมณีศาสตร์ การผลิตเครื่องประดับ การขึ้นรูปขี้ผึ้ง การตั้งค่าอัญมณี และการออกแบบเครื่องประดับที่ศูนย์อัญมณีและเครื่องประดับแห่งยุโรปของมหาวิทยาลัยโอบิเอโด ในปีพ.ศ. 2534 ทรงเปิดตัวคอลเลกชั่นอัญมณีชุดแรกและก่อตั้งสมาคมผู้ประเมินอัญมณีแห่งสเปน โดยทรงทำหน้าที่เป็นประธานของสมาคม ในปี 2557 เธอได้เปิดตัวกลุ่มผลิตภัณฑ์เครื่องประดับ MdeU คอลเลกชันของพระองค์ รวมทั้งแหวน จี้ กำไล และต่างหู จำหน่ายที่ El Corte Inglés ในปี 2560 ด้วยการสนับสนุนจากสมาชิกราชวงศ์จอร์แดน ทรงเปิดนิทรรศการอัญมณีและชิ้นส่วน MdeU ที่ หอศิลป์วิจิตรศิลป์แห่งชาติจอร์แดน ในเดือนกุมภาพันธ์ 2560 ทรงนำเสนอคอลเลกชันการออกแบบเครื่องประดับส่วนพระองค์ในบัลแกเรียเป็นครั้งแรก โดยมีการจัดแสดงสามวันในชื่อ Miriam de Ungria: Exquisite Touch ที่ โรงแรมเรดิสัน บลู

อภิเษกสมรส 
เมื่อวันที่ 11 กรกฎาคม พ.ศ. 2539 พระองค์ทรงอภิเษกสมรสกับ เจ้าชายคาร์ดัม เจ้าชายแห่งทาร์โน พระราชโอรสพระองค์ใหญ่ใน ซีโมน แห่งซัคเซิน-โคบวร์คและโกทา กับ มาร์การิตา แซ็กซ์-โคบูร์ก-ก็อตธา และรัชทายาทแห่งบัลลังก์ของบัลแกเรีย ในพิธีอีสเทิร์นออร์โธด็อกซ์ที่เซนต์อันเดรย์และเซนต์ดิมิตาร์ โบสถ์ออร์โธดอกซ์ใน มาดริด โดยฉลองพระองค์ในวันอภิเษกสมรสจัดแสดงอยู่ในนิทรรศการใน Museo del Traje โดยหลังจากเข้าพระราชพิธีอภิเษกสมรส ทรงดำรงพระราชอิสริยยศ เจ้าหญิงแห่งบัลแกเรีย เจ้าหญิงแห่งทาร์โน ดัชเชสแห่งแซกโซนี มกุฎราชกุมารีแห่งบัลแกเรีย พระวรชายา มีพระราชโอรส 2 พระองค์ คือ
เจ้าชายบอริส เจ้าชายแห่งทาร์โน
เจ้าชายแบร์ตินแห่งบัลแกเรีย 

เมื่อวันที่ 15 สิงหาคม 2551 พระองค์และพระราชสวามีทรงประสบอุบัติเหตุทางรถยนต์ใน เอล โมลาร์ พระองค์ทรงถูกนำตัวส่งโรงพยาบาล Universitario La Paz เพื่อรักษาพระอาการ พระราชสวามีทรงบาดเจ็บและบรรทมไม่รู้สึกพระองค์นานเป็นเวลาหลายปี ก่อนจะทิวงคตเมื่อวันที่ 7 เมษายน 2558 สิริพระชนมายุ 52 พรรษา ทำให้ เจ้าชายบอริส เจ้าชายแห่งทาร์โน พระโอรสพระองค์ใหญ่ของทั้ง 2 สืบพระราชอิสริยยศต่อจากพระราชบิดา ทำให้พระองค์ต้องดำรงพระอิสริยยศ เจ้าหญิงหม้ายแห่งทาร์โน ดัชเชสแห่งแซกโซนี อดีตมกุฎราชกุมารีแห่งบัลแกเรีย และสื่อมวลชน ต่างพากันคาดการณ์เหตุการณ์ในอนาคตหาก ซีโมน แห่งซัคเซิน-โคบวร์คและโกทา เสด็จสวรรคตลง เจ้าชายบอริสสืบพระราชอิสริยยศถัดจากสมเด็จพระบรมอัยกาธิราช มิเรียมเอง อาจจะได้รับการสถาปนาเป็น เจ้าหญิง พระราชชนนี ปัจจุบัน พระองค์และพระราชโอรสทั้ง 2 ประทับใน กรุงลอนดอน ประเทศอังกฤษ

เสกสมรสครั้งที่ 2 
มิเรียม เจ้าหญิงแห่งทาร์โน ได้เข้าพิธีเสกสมรสครั้งที่ 2 กับ เจ้าชายกาห์ซี บิน มูฮัมหมัด พระญาติใน สมเด็จพระราชาธิบดีอับดุลลอฮ์ที่ 2 แห่งจอร์แดน เมื่อวันที่ 3 กันยายน 2565 รับพระราชทานพระอิสริยยศ เจ้าหญิงมิเรียม อัล-กาห์ซี แห่งจอร์แดน ทั้งนี้ พระองค์ยังดำรงพระอิสริยยศเดิมจากการอภิเษกสมรสครั้งแรกไว้ได้

อ้างอิง 
Garvett, Valeria (20 October 2019). "Dramas de Miriam Ungría: duro accidente de tráfico, funeral de su esposo y muerte de su madre". Amo Mama. Amomama Media. Retrieved 16 February 2020.
enealogisches Handbuch des Adels
Kardam, prince of Turnovo, dies". europost.eu.
"About MdeU - MdeU Design". www.mdeu.es.
"HRH The Dowager Princess of Tirnovo, Miriam of Bulgaria, Duchess in Saxony – Miriam de Ungría - Royalbridges.org".
"Los Cortina, Rosario Nadal y Miriam Ungría, ¿'víctimas' del Brexit? - Informalia.es". informalia.eleconomista.es.

เจ้าหญิง
ราชวงศ์ซัคเซิน-โคบวร์คและโกทา
เจ้าหญิงบัลแกเรีย
ชาวสเปนเชื้อสายบาสก์
บุคคลจากมาดริด
ศิษย์เก่าจากมหาวิทยาลัยกอมปลูเตนเซแห่งมาดริด
ศิษย์เก่าจากมหาวิทยาลัยโอบิเอโด+
เจ้าหญิงจอร์แดน
ราชวงศ์ฮัชไมต์